Koordinatar: 18°4′30″N 76°25′30″W﻿

**Moore Town** er ein landsby på Jamaica. Han ligg i Portland Parish, aust i landet, 40 km aust for hovudstaden Kingston. Moore Town ligg i Blue Mountains og John Crow Mountains, 113 moh. 
I 2009 hadde han 1 106 innbyggjarar.

Moore Town er ein tradisjonell busetnad for maroonar, ei folkegruppe opphavleg skipa av rømde slavar. Han er den austlegaste av maroon-busetnadane og ligg heilt aust i Portland Parish.

Historie
--------

Busetnaden blei grunnlagd som New Nanny Town i 1740 etter ein fredsavtale mellom britane og Windward-maroonane etter den første maroonkrigen. Nanny var namnet på leiaren til desse folka då dei budde i «gamle» Nanny Town, og kanskje også etter at dei flytta til den nye.

Frå 1760 byrja kolonistyresmaktene å omtala byen som Moore Town eller Muretown. Dette skal vera ei oppkalling etter fungerande guvernør sir Henry Moore. På denne tida byrja også dei kvite oppsynsmennene som var utpeikte av styresmaktene å få ei sterkare stilling. Då konflikten kjend som Tacky's Revolt eller Tacky's War braut ut i mai 1760 blei maroonane i Moore Town kommanderte ut for å slost mot opprørarane. I tiåret som følgde prøvde ein maroon-offiser kalla Clash å utfordra autoriteten til oppsynsmannen, men lukkast ikkje fordi han ikkje hadde støtte frå dei andre maroonane.

I 1774 blei ein maroonleiar frå Charles Town, Samuel Grant, skulda for å ha drepe ein kaptein Townshend (som var kvit) og den svarte slaven hans medan han jakta på rømlingar i Hellshire. Grant flykta til Moore Town for å søka tilflukt. Admiral George Rodney, som då var i Kingston, sende ein flåte til Port Antonio i påvente av eit mogleg maroonopprør. Den kvite oppsynsmannen i Moore Town overtalte folka der til å overgje Grant, som blei stilt for retten i Spanish Town. Til stor overrasking for dei lokale plantasjestyrarane blei Grant frifunnen for drapet på Townshend.

Den best kjende oppsynsmannnen for Moore Town was løytnant George Fuller, som hadde stillinga frå 1809 til 1823. Rolla blei avskaffa på 1850-talet.
Då Jamaica oppnådde sjølvstende i 1962 anerkjende styresmaktene maroonane sin suverenitet. Moore Town blir styrt av råd med 24 medlemmer og ein vald leiar. Leiaren blir gjeven tittelen «Colonel», men kan også kallast «chief», eller 'høvding'. Moglege leiarar stiller ikkje sjølv til val, men blir valde ved akklamasjon etter at andre har spurt dei om å stilla. Ernest Downer var Colonel frå 1952 til 1964.
C.L.G Harris hadde stillinga frå 1964 til 1995, og Wallace Sterling blei vald til Colonel i 1995.

Kjelder
-------

1. 1 2  «Moore Town». Geonames.org (cc-by). 16. januar 2012. Henta 13. september 2016.
2. ↑  «UNESCO/JLU - Caribbean Indigenous and Endangered Languages, The University of West Indies at Mona». *www.mona.uwi.edu*. Arkivert frå originalen 23. januar 2021. Henta 21. april 2017.
3. ↑  «Jamaica: largest cities and towns and statistics of their population». World Gazetteer. Arkivert frå originalen 5. desember 2012. Henta 21 December 2009.
4. ↑  Bev Carey, *The Maroon Story: The Authentic and Original History of the Maroons in the History of Jamaica 1490-1880* (Kingston, Jamaica: Agouti Press, 1997), s. 413-423.
5. 1 2  «Blue & John Crow Mountains - Moore Town Maroons». *www.blueandjohncrowmountains.org* (på engelsk). Arkivert frå originalen 22. april 2017. Henta 21. april 2017.
6. ↑  Siva 2018, s. 58.
7. ↑  Barbara Kopytoff, ‘Jamaican Maroon Political Organization: the Effects of the Treaties’, *Social and Economic Studies*, Vol. 25, No. 2 (1976), pp. 87, 97.
8. ↑  Siva, *After the Treaties*, s. 68-73.
9. ↑  Andrew O’Shaughnessy, *An Empire Divided: The American Revolution and the British Caribbean* (Philadelphia: University of Pennsylvania Press, 2000), s. 147.
10. ↑  Siva, *After the Treaties*, s. 75-6.
11. 1 2 3  «Jamaica National Heritage Trust - Jamaica - Moore Town». *www.jnht.com*. Henta 21. april 2017.
12. ↑  Bev Carey, *The Maroon Story: The Authentic and Original History of the Maroons in the History of Jamaica 1490-1880* (Kingston, Jamaica: Agouti Press, 1997), s. 560.
13. 1 2 3  «The Maroons and Moore town». *www.folklife.si.edu*. Henta 21. april 2017.
14. ↑  «Moore Town | Portland Municipal Corporation». *portlandpc.gov.jm* (på engelsk). Henta 21. april 2017.
15. 1 2  Hill, Oliver (15. november 2016). *Moon Jamaica* (på engelsk). Avalon Publishing. ISBN 9781631213847.

* Michael, Siva (2018), *After the Treaties: A Social, Economic and Demographic History of Maroon Society in Jamaica, 1739-1842* (PhD Dissertation), Southampton: Southampton University, arkivert frå originalen 16. september 2018, henta 12. oktober 2018

* *Denne artikkelen bygger på «Moore Town» frå Wikipedia på svensk og «Moore Town, Jamaica» frå Wikipedia på engelsk, den 12. oktober 2018.*


|  |  |
| --- | --- |
| Autoritetsdata | 
* GeoNames

 |